इन रंगों का चयन इस आधार पर किया गया था कि इनमें से कम से कम एक रंग दुनिया के लगभग हर देश के राष्ट्रीय ध्वज में शामिल हो।
ओलंपिक का आधिकारिक ध्वज 1914 में आधुनिक ओलंपिक के जनक पियरे द कुबर्तिन द्वारा तैयार किया गया था। इस ओलंपिक ध्वज में श्वेत पृष्ठभूमि पर परस्पर जुड़े हुए पांच विभिन्न रंगों (नीला, पीला, काला, हरा व लाल) के पांच छोटे गोले बनाए गए थे। इन रंगों का चयन इस आधार पर किया गया था कि इनमें से कम से कम एक रंग दुनिया के लगभग हर देश के राष्ट्रीय ध्वज में शामिल हो। ध्वज के पांच गोले पांच महाद्वीपों (यूरोप, एशिया, अफ्रीका, आस्ट्रेलिया तथा अमेरिका) की एकता एवं खेलों में सहभागिता के प्रतीक हैं। गोलों का आपस में जुड़ा होना मित्रता की भावना को दर्शाता है, जो ओलंपिक की सभी अंतर्राष्ट्रीय प्रतिस्पर्द्धाओं के जरिये कायम हो सकती है। ओलंपिक ध्वज का ध्वजारोहण प्रथम बार 1920 में एंटवर्प (बेल्जियम) में आयोजित ओलंपिक में हुआ था।